El Decret 83/1998, de 31 de març, de reestructuració del Departament de Política Territorial i Obres Públiques, que desplega l'estructura bàsica establerta pel Decret 62/1997, de 4 de març, creava la Delegació Territorial de Barcelona i preveia les delegacions territorials de Girona, Lleida i Tarragona, que no han estat desenvolupades fins aquest decret.
Per la seva part, la disposició addicional primera del Decret 223/2004, de 9 de març, de reestructuració d'òrgans territorials de l'Administració de la Generalitat, canvia la denominació de les delegacions territorials dels departaments, les quals passen a anomenar-se serveis territorials, al capdavant dels quals hi ha un/a director/a.
D'acord amb la voluntat del Govern d'impulsar la reforma de l'organització territorial de l'Administració de la Generalitat per tal que aquesta respongui de manera més efectiva a la realitat territorial del país, el Departament considera convenient estendre a la resta del territori el model dels Serveis Territorials de Barcelona.
La nova estructura territorial permetrà, d'una banda, una presència administrativa més propera a la ciutadania i una millor coordinació de totes les unitats encarregades de l'execució dels programes del Departament i, alhora, garantirà l'adequació de la prestació de serveis tenint en compte les característiques i peculiaritats de les diferents comarques del territori català.
D'altra banda, permetrà que el Departament tingui un interlocutor únic en el territori per tractar assumptes no exclusivament relacionats amb un àmbit sectorial concret del Departament.
En conseqüència, d'acord amb el que preveu la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller de Política Territorial i Obres Públiques, i d'acord amb el Govern,
El Departament de Política Territorial i Obres Públiques s'estructura territorialment de la manera següent:
a) Els Serveis Territorials a Barcelona.
b) Els Serveis Territorials a Girona.
c) Els Serveis Territorials a Lleida.
d) Els Serveis Territorials a Tarragona.
e) Els Serveis Territorials a les Terres de l'Ebre.
f) Els Serveis Territorials a la Catalunya Central.
Àmbit territorial: comarques de l'Anoia, el Bages, el Berguedà, Osona i el Solsonès.
g) Els Serveis Territorials a l'Alt Pirineu i Aran.
Àmbit territorial: comarques d'Era Val d'Aran, l'Alta Ribagorça, l'Alt Urgell, la Cerdanya, El Pallars Jussà i El Pallars Sobirà.
Els serveis territorials del Departament, amb rang orgànic assimilat a subdirecció general, depenen orgànicament de la Secretaria General i funcionalment d'aquesta i de les secretaries sectorials del Departament en l'àmbit de les competències que tenen atribuïdes.
Als serveis territorials, al capdavant de cadascun dels quals hi ha un/a director/a, els correspon l'exercici de les funcions següents:
b) Dirigir les unitats que en depenen i exercir el comandament del personal al seu càrrec, sense perjudici de la dependència funcional per part dels serveis territorials adscrits a les direccions generals corresponents per raó de la matèria.
c) Exercir d'òrgan de coordinació entre el Departament i les entitats que en depenen respecte a les actuacions en el seu àmbit territorial.
d) Formar part dels òrgans i de les comissions departamentals i interdepartamentals de caràcter territorial que li corresponguin.
e) Executar les directrius i impulsar el desplegament de les actuacions del Departament en l'àmbit territorial, d'acord amb els plans i els programes aprovats.
f) Executar i supervisar les tasques d'administració general.
g) Tramitar i, si s'escau, resoldre els procediments administratius dels quals, d'acord amb la normativa sectorial, en tinguin atribuïda la competència.
h) Vetllar pel compliment de la normativa vigent relativa a les competències del Departament.
i) Qualsevol altra funció que els sigui encomanada.
4.1 L'estructura dels Serveis Territorials del Departament a Barcelona és la següent:
b) Servei Territorial de Ports i Transports de Barcelona.
c) Servei Territorial d'Urbanisme del Barcelonès.
d) Servei Territorial d'Urbanisme del Baix Llobregat.
e) Servei Territorial d'Urbanisme del Vallès i del Maresme.
f) Servei Territorial d'Urbanisme de l'Alt Penedès, el Garraf, l'Anoia, el Bages, el Berguedà i Osona.
4.2 Les funcions del Servei Territorial de Carreteres de Barcelona són les establertes a l'article 12.1 del Decret 70/1993, de 9 de febrer, de reestructuració de la Direcció General de Carreteres, modificat per l'article 29.1 del Decret 217/2000, de 26 de juny, pel qual es modifica l'estructura orgànica del Departament de Política Territorial i Obres Públiques.
4.3 Les funcions del Servei Territorial de Ports i Transports de Barcelona són les establertes a l'article 44.1 del Decret 83/1998, de 31 de març, de reestructuració del Departament de Política Territorial i Obres Públiques.
4.4 Les funcions dels serveis territorials d'urbanisme són les establertes als articles 3.2 i 3.3 del Decret 83/1998, de 31 de març.
Serveis Territorials a Girona, Lleida i Tarragona
5.1 L'estructura dels serveis territorials del Departament a Girona, a Lleida i a Tarragona és la següent:
5.2 Les funcions dels serveis territorials de carreteres de Girona, de Lleida i de Tarragona són les establertes a l'article 12.1 del Decret 70/1993, de 9 de febrer, de reestructuració de la Direcció General de Carreteres, modificat per l'article 29.1 del Decret 217/2000, de 26 de juny, pel qual es modifica l'estructura orgànica del Departament de Política Territorial i Obres Públiques.
5.3 Les funcions dels serveis territorials de ports i transports de Girona, de Lleida i de Tarragona són les establertes a l'article 44.1 del Decret 83/1998, de 31 de març, de reestructuració del Departament de Política Territorial i Obres Públiques.
5.4 Les funcions dels serveis territorials d'urbanisme de Girona, de Lleida i de Tarragona són les establertes als articles 42.1 i 42.5 del Decret 83/1998, de 31 de març.
6.1 L'estructura dels Serveis Territorials del Departament a les Terres de l'Ebre és la següent:
a) Servei Territorial de Mobilitat de les Terres de l'Ebre
6.2 Les funcions del Servei Territorial de Mobilitat de les Terres de l'Ebre són les que estableix l'article 12.1 del Decret 70/1993, de 9 de febrer, modificat per l'article 29.1 del Decret 217/2000, de 26 de juny en matèria de carreteres, i les que estableix l'article 44.1 del Decret 83/1998, de 31 de març, de reestructuració del Departament de Política Territorial i Obres Públiques en matèria de ports i transports.
6.3 Les funcions del Servei Territorial d'Urbanisme de les Terres de l'Ebre són les establertes als articles 2.1 i 5 del Decret 193/2002, de 9 de juliol, pel qual es creen el Servei Territorial d'Urbanisme i el Servei Territorial de Carreteres al Departament de Política Territorial i Obres Públiques, a les Terres de l'Ebre.
6.4 El Servei Territorial d'Urbanisme de les Terres de l'Ebre depèn funcionalment de la Direcció General d'Urbanisme.
Disposicions addicionals.1 Es modifica l'article 10.1.f) del Decret 70/1993, de 9 de febrer, de reestructuració de la Direcció General de Carreteres, que queda redactat de la manera següent:
"f) La direcció de les funcions que desenvolupa el servei al seu càrrec i la coordinació funcional dels serveis territorials de mobilitat, en allò que els correspongui per raó de la matèria, i dels serveis territorials de carreteres.".2 Es modifica l'article 10.2 del Decret 70/1993, de 9 de febrer, de reestructuració de la Direcció General de Carreteres, que queda redactat de la manera següent:
"10.2 De la Subdirecció General d'Actuació Viària depèn el Servei d'Equipament i Dades Viàries"..3 Es modifica l'article 1 del Decret 83/1998, de 31 de març, que queda redactat de la manera següent:
"Correspon a la Direcció General d'Urbanisme l'execució, seguiment i control de la política d'ordenació urbanística i de la política del sòl; la planificació urbanística del territori en l'àmbit material d'actuació del Departament; la tramitació dels expedients que han d'ésser resolts o informats per les comissions d'urbanisme; el foment i la tutela de l'activitat urbanística; el control de l'ús i la defensa de l'ordenació urbanística i l'execució dels programes de renovació urbana i d'urbanització prioritària; així com l'exercici del control i la supervisió dels òrgans i organismes que en depenen o d'aquells adscrits o vinculats al Departament en les activitats que afecten les funcions d'aquesta Direcció General.".4 Es modifica l'article 2.1 del Decret 83/1998, de 31 de març, que queda redactat de la manera següent:
"2.1 Corresponen a la Subdirecció General de Planejament les funcions següents:
a) L'impuls i la coordinació de les activitats inherents al planejament urbanístic i el seu seguiment.
b) L'assessorament als ens locals i als agents urbanitzadors en matèria de planejament.
c) La coordinació funcional dels serveis territorials d'urbanisme.".5 Es modifica l'article 2.2 del Decret 83/1998, de 31 de març, que queda redactat de la manera següent:
"De la Subdirecció General de Planejament depèn el Servei de Secretaria de la Comissió d'Urbanisme de Barcelona.".6 Es modifica l'article 3 del Decret 83/1998, de 31 de març, i s'hi afegeix l'apartat següent:
"3.4 Els serveis territorials d'urbanisme depenen funcionalment de la Direcció General d'Urbanisme.".7 Es modifica l'article 25.1.d) del Decret 83/1998, de 31 de març, de reestructuració del Departament de Política Territorial i Obres Públiques, que queda redactat de la manera següent:
"d) La coordinació funcional del serveis territorials de mobilitat, en allò que els correspongui per raó de la matèria, i dels serveis territorials de ports i transports.".8 Es modifica l'article 29 del Decret 83/1998, de 31 de març, i s'hi afegeix l'apartat següent:
"29.3 De la Direcció General de Carreteres depenen funcionalment els serveis territorials de mobilitat, en allò que els correspongui per raó de la matèria, i els serveis territorials de carreteres.".9 Es modifica l'article 42.2 del Decret 83/1998, de 31 de març, que queda redactat de la manera següent:
"42.2 Els serveis territorials d'urbanisme depenen funcionalment de la Direcció General d'Urbanisme.".10 Es modifica l'article 44.9 del Decret 83/1998, de 31 de març, que queda redactat de la manera següent:
"Els serveis territorials de mobilitat, en allò que els correspongui per raó de la matèria, i els serveis territorials de ports i transports depenen funcionalment de la Direcció General de Ports i Transports.".11 Totes les referències als coordinadors territorials de la Direcció General d'Urbanisme en la normativa vigent s'han d'entendre referides als serveis territorials d'urbanisme..12 Totes les referències al Servei Territorial de Carreteres de les Terres de l'Ebre en la normativa vigent s'han d'entendre referides al Servei Territorial de Mobilitat de les Terres de l'Ebre..13 En el termini d'un any a partir de l'entrada en vigor d'aquest Decret s'ha d'aprovar el decret d'estructuració i funcionament dels Serveis Territorials de la Catalunya Central i de l'Alt Pirineu i Aran, així com l'estructuració del Servei Territorial de Mobilitat de les Terres de l'Ebre i, si s'escau, adaptar l'estructura regulada en aquest Decret.
Disposicions transitòries.1 Mentre no s'estructurin els Serveis Territorials a l'Alt Pirineu i Aran, els Serveis Territorials a Lleida exerceixen les funcions dels Serveis Territorials a l'Alt Pirineu i Aran; excepte a la comarca de la Cerdanya, els municipis de la qual continuaran adscrits als Serveis Territorials de Girona o de Lleida, en funció de la demarcació territorial a la qual pertanyin, fins a l'entrada en vigor del Decret a què fa referència la disposició addicional tretzena del present Decret..2 Les funcions en matèria de ports i transports a l'àmbit territorial de les Terres de l'Ebre són exercides pel Servei Territorial de Ports i Transports de Tarragona, fins a l'entrada en vigor del Decret a què fa referència la disposició addicional tretzena del present Decret..3 Mentre no s'estructurin els Serveis Territorials a la Catalunya Central, els Serveis Territorials a Barcelona exerceixen les funcions dels Serveis Territorials a la Catalunya Central, excepte a la comarca del Solsonès, que continuarà dins l'àmbit territorial dels Serveis Territorials a Lleida fins a l'entrada en vigor del Decret a què fa referència la disposició addicional tretzena del present Decret..4 Mentre no s'estructurin els Serveis Territorials a la Catalunya Central, el Servei Territorial d'Urbanisme de l'Alt Penedès, el Garraf, l'Anoia, el Bages, el Berguedà i Osona continuarà adscrit als Serveis Territorials de Barcelona i desenvolupant les funcions atribuïdes actualment.
El decret a què fa referència la disposició addicional tretzena del present Decret adaptarà la denominació, adscripció i funcions de l'esmentat servei, d'acord amb l'estructura territorial establerta a l'article 1..5 Les persones que ocupen els llocs de treball dels òrgans i àrees funcionals afectades per aquest Decret seguiran exercint les seves funcions respectives mentre no s'adaptin els nomenaments o es proveeixin, si s'escau, els llocs de treball d'acord amb l'estructura regulada..6 L'estructura orgànica inferior a nivell de servei es manté fins que no es modifiquin les disposicions que la regulen.
Els articles 41.3, excepte en allò que fa referència a seccions, i 41.4 del Decret 83/1998, de 31 de març, de reestructuració del Departament de Política Territorial i Obres Públiques.
Els articles 15.1, 16 i 21.1 del Decret 217/2000, de 26 de juny, pel qual es modifica l'estructura orgànica del Departament de Política Territorial i Obres Públiques.
L'article 3 del Decret 193/2002, de 9 de juliol, pel qual es creen el Servei Territorial d'Urbanisme i el Servei Territorial de Carreteres al Departament de Política Territorial i Obres Públiques, a les Terres de l'Ebre.
Qualsevol altra disposició d'igual o inferior rang que s'oposi al que estableix aquest Decret.
Disposicions finals.1 Es faculta el conseller de Política Territorial i Obres Públiques perdictar les disposicions i adoptar les mesures necessàries per al desplegament i l'execució del que estableix aquest Decret, i el conseller d'Economia i Finances per realitzar les adaptacions pressupostàries per donar compliment al que s'hi disposa..2 Aquest Decret entrarà en vigor l'endemà de la seva publicació al Diari Oficial de la Generalitat de Catalunya.